**П Р О Е К Т НА Д О Г О В О Р**

Днес, ......................... 2019г., в гр. София, между:

**„СПЕЦИАЛИЗИРАНА БОЛНИЦА ЗА АКТИВНО ЛЕЧЕНИЕ НА ОНКОЛОГИЧНИ ЗАБОЛЯВАНИЯ“ ЕООД**, със седалище и адрес на управление гр. София 1784, район „Младост“, бул. „Андрей Сахаров“ No 22, вписано в Търговския регистър и регистъра на юридическите лица с нестопанска цел с ЕИК 000693654, представлявано от управителя д-р Борислав Хараламбиев Димитров, наричано за краткост **„ВЪЗЛОЖИТЕЛ“** от една страна

И

**.......................................................................**, със седалище и адрес за управление: .........................................., вписано в Търговския регистър и регистъра на юридическите лица с нестопанска цел с ЕИК ......................................., представлявано от ......................................................................., наричано за краткост **„ИЗПЪЛНИТЕЛ“**,

въз основа на проведена обществена поръчка по реда на чл. 187 във връзка с чл. 20, ал. 3, т. 2 от Закона за обществените поръчки с предмет: „Доставка и монтаж на мебели за нуждите на „СБАЛОЗ“ ЕООД“ и съгласно утвърден протокол от работата на комисията,се сключи настоящия договор за следното:

1. **ПРЕДМЕТ НА ДОГОВОРА**

**Чл. 1 (1)** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши срещу възнаграждение следното: изработка, доставка и монтаж на гардероби, шкафове, бюра, маси, контейнери и колички за РС (персонален компютър), наричани общо за краткост в настоящия договор **„МЕБЕЛИТЕ“**, както следва:

|  |  |  |  |  |
| --- | --- | --- | --- | --- |
| **ОПИСАНИЕ** | **РАЗМЕРИ (в мм.)** | **МЯРКА** | **КОЛИЧЕСТВО** | **ЕДИНИЧНА ЦЕНА БЕЗ ДДС (в лева)** |
| Гардероб 9181 ЕРИК | 2300/900/600 | брой | 14 |  |
| Гардероб 9181 ЕРИК | 2300/800/600 | брой | 2 |  |
| Гардероб 9181 ЕРИК | 2300/850/600 | брой | 1 |  |
| Гардероб 9181 ЕРИК | 2300/1000/600 | брой | 1 |  |
| Гардероб 9181 ЕРИК | 2300/1300/600 | брой | 1 |  |
| Гардероб 9181 ЕРИК | 2300/480/600 | брой | 1 |  |
| Гардероб 9181 ЕРИК | 2300/440/600 | брой | 3 |  |
| Гардероб 9181 ЕРИК | 2200/1200/600 | брой | 1 |  |
| Гардероб 9181 ЕРИК | 2200/1200/600 | брой | 1 |  |
| Гардероб 9181 ЕРИК | 2200/900/600 | брой | 10 |  |
| Гардероб 9181 ЕРИК | 2200/700/600 | брой | 5 |  |
| Гардероб 0381 бук | 2300/900/600 | брой | 3 |  |
| Гардероб 0381 бук | 2300/800/600 | брой | 3 |  |
| Гардероб елша 1912 | 2300/900/600 | брой | 2 |  |
| Гардероб елша 1912 | 2300/800/600 | брой | 1 |  |
| Гардероб 0344 череша | 2300/900/600 | брой | 3 |  |
| Гардероб 0344 череша | 2300/1400/600 | брой | 1 |  |
| Гардероб 0344 череша | 2000/900/600 | брой | 1 |  |
| Бюро 9181ЕРИК | 1500/700/750 | брой | 28 |  |
| Бюро 9181ЕРИК | 1400/700/750 | брой | 7 |  |
| Бюро 9181 ЕРИК | 1800/700/750 | брой | 1 |  |
| Бюро 9181 ЕРИК | 1700/700/750 | брой | 2 |  |
| Бюро 9181 ЕРИК | 1600/650/750 | брой | 1 |  |
| Бюро 9181 ЕРИК | 1200/650/750 | брой | 1 |  |
| Бюро 9181 ЕРИК | 1300/600/750 | брой | 2 |  |
| Бюро 9181 ЕРИК | 2100/1600/750 | брой | 1 |  |
| Бюро 9181 ЕРИК | 2000/700/750 | брой | 1 |  |
| Бюро 9181 ЕРИК | 1200/700/750 | брой | 1 |  |
| Бюро 0344 | 1500/700/750 | брой | 2 |  |
| Шкаф архив | 2200/900/350 | брой | 1 |  |
| Шкаф за стая за отдих | 2000/700/300 | брой | 1 |  |
| Шкаф фотолаборатория | 1700/600/600 | брой | 1 |  |
| Шкаф лекарски кабинет | 900/500/700 | брой | 1 |  |
| Шкаф архив | 2000/900/350 | брой | 1 |  |
| Шкаф за папки | 800/300/760 | брой | 1 |  |
| Контейнер с чекмеджета | 400/500/650 | брой | 50 |  |
| Контейнер с врата | 400/500/650 | брой | 42 |  |
| Контейнер с чекмеджета 0344 | 400/500/650 | брой | 2 |  |
| Контейнер с врата 0344 череша | 400/500/650 | брой | 2 |  |
| Количка за PC (персонален компютър) | 140/230-360/310 | брой | 20 |  |

**(2)** Изработката се извършва с материалите на ИЗПЪЛНИТЕЛЯ, описани в чл. 2 от договора, и съгласно спецификация и предложението на Изпълнителя в обществената поръчка – техническо и ценово, представляващи неразделна част от този договор.

**Чл. 2** Предметът на договора ще бъде изпълнен със следните материали:

Мебелите ще бъдат изработени от:...............................................……………………………………………………………………..........................................................................................................................................

**Чл. 3 (1)** ИЗПЪЛНИТЕЛЯТ се задължава да извърши доставката и монтажа на Мебелите на следния адрес: гр. София, район „Младост“, бул. „Андрей Сахаров“ No 22.

**(2)** Доставката и монтажът наМебелите се извършват в съответните помещения на лечебното заведение съгласно указанията на Възложителя.

1. **СРОК, ЦЕНА И НАЧИН НА ПЛАЩАНЕ**

**Чл. 4 (1)** Срокът за изпълнение на договора е 75 (седемдесет и пет) дни.

**(2)** Срокът на договора започва да тече от датата на превеждане на сумата по чл. 5, ал. 2, т. 1 от договора.

**Чл. 5 (1)** Цената за изработката, доставката и монтажа на Мебелите е ............................ лв. (...........................................................................................................) без ДДС, респективно …………. ………… лв. (…………..) с ДДС, която ВЪЗЛОЖИТЕЛЯТ се задължава да заплати на ИЗПЪЛНИТЕЛЯ в сроковете и при условията, определени в настоящия договор.

**(2)** Уговореното възнаграждение, ВЪЗЛОЖИТЕЛЯТ ще заплати по следния начин:

**1.** **авансово плащане в размер на 50 % (петдесет процента) от цената по договора, равняващо се на ....................................... лева без ДДС** – след подписване на настоящия договор. За размера на авансовото плащане и преди неговото извършване ИЗПЪЛНИТЕЛЯТ предоставя в полза на ВЪЗЛОЖИТЕЛЯ безусловна банкова гаранция, която да обезпечава размера на авансовото плащане. Гаранцията се освобождава след подписване на приемо-предавателен протокол за извършена доставка на Мебелите.

**2.** **междинно плащане в размер на 30 % (тридесет процента) от цената по договора, равняващо се на ............................ лева без ДДС** – след извършване на доставката на Мебелите и подписване на приемо-предавателен протокол;

**3.** **окончателено плащане в размер на 20 % (двадесет процента) от цената по договора, равняващо се на ............................ лева без ДДС** – след извършване на монтажа на Мебелите в помещенията на лечебното заведение и подписване на приемо-предавателен протокол.

**Чл. 6 (1)** ВЪЗЛОЖИТЕЛЯТ заплаща на ИЗПЪЛНИТЕЛЯ съответната част от възнаграждението, по банков път, по банкова сметка на ИЗПЪЛНИТЕЛЯ в тридневен срок от получаване на оригинал на фактура, съдържаща необходимите реквизити съгласно действащото законодателство.

**(2)** Плащанията в полза на ИЗПЪЛНИТЕЛЯ се извършват по следната банкова сметка:

IBAN:

BIC:

Банка:

1. **ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 7 (1)** ВЪЗЛОЖИТЕЛЯТ се задължава да плати уговореното възнаграждение в сроковете и по начина, определени в настоящия договор.

**(2)** ВЪЗЛОЖИТЕЛЯТ се задължава да окаже необходимото съдействие на ИЗПЪЛНИТЕЛЯ за изпълнение на възложената му работа.

**(3)** ВЪЗЛОЖИТЕЛЯТ се задължава да приеме изработеното от ИЗПЪЛНИТЕЛЯ с оглед изискванията на настоящия договор, при условие, че изработеното съответства на договореното в количествено и качествено отношение.

**Чл. 8 (1)** ВЪЗЛОЖИТЕЛЯТ се задължава да осигури достъп до обекта на адреса, упоменат в чл. 3, ал. 1, в деня на извършване на доставката и монтажа, в интервала от 09.00 часа до 16.30 часа в работен ден.

**(2)** ВЪЗЛОЖИТЕЛЯТ се задължава да осигури и подходящо поле и терен за изпълнение на монтажа, както и електрозахранване.

**Чл. 9** ВЪЗЛОЖИТЕЛЯТ е длъжен да прегледа изработеното към момента на предаването и подписването на протокола и да направи възражение, в случай, че ИЗПЪЛНИТЕЛЯТ се е отклонил от поръчката или е допуснал некачествено изпълнение.

**Чл. 10 (1)** ВЪЗЛОЖИТЕЛЯТ има право да оказва текущ контрол по изпълнението на работата, съобразно изискванията на настоящия договор. Указанията на ВЪЗЛОЖИТЕЛЯ в изпълнение на това му правомощие са задължителни за ИЗПЪЛНИТЕЛЯ, доколкото не пречат на неговата самостоятелност и не излизат извън рамките на поръчката, очертани с този договор.

**(2)** ВЪЗЛОЖИТЕЛЯТ има право да изиска от ИЗПЪЛНИТЕЛЯ да изпълни възложената работа в срок и без отклонения от поръчката;

**(3)** ВЪЗЛОЖИТЕЛЯТ има право да изисква от ИЗПЪЛНИТЕЛЯ да му предаде изработеното.

1. **ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 11 (1)** ИЗПЪЛНИТЕЛЯТ се задължава да изработи качествено, достави и монтира в срок Мебелите, предмет на договора.

**(2)** ИЗПЪЛНИТЕЛЯТ се задължава да заснеме обекта преди започване на изпълнение на поръчката и да вземе размери.

**(3)** ИЗПЪЛНИТЕЛЯТ има право да снима и записва изработеното (Мебелите), използвайки го за своя реклама.

**Чл. 12** ИЗПЪЛНИТЕЛЯТ има право да получи уговореното в настоящия договор възнаграждение, в посочените срокове и условия, в случай, че е изпълнил точно, в качествено и в количествено отношение.

**Чл. 13** ИЗПЪЛНИТЕЛЯТ не поема задължението за свързване към ВиК и към електрическа инсталация.

**Чл. 14** ИЗПЪЛНИТЕЛЯТ се задължава да уведоми ВЪЗЛОЖИТЕЛЯ за деня на извършване на доставката и монтажа, като уведомлението следва да бъде направено не по-късно от 2 (два) работни дни преди извършване на доставката и монтажа. Уведомяването се счита за надлежно извършено, ако е направено по телефон, факс, интернет или писмено. Доставката и монтажът се извършват в един ден, ако това е възможно.

**Чл. 15** ИЗПЪЛНИТЕЛЯТ осигурява гаранционна поддръжка на Мебелите за срок от ................ месеца от датата на монтажа, през който се задължава да отстранява всички неизправности и дефекти за изработеното.

**Чл. 16** ИЗПЪЛНИТЕЛЯТ заявява и гарантира, че разполага с необходимия опит, квалификация и персонал за изпълнение на поръчката съгласно уговореното. ИЗПЪЛНИТЕЛЯТ отговаря за действието на трети лица, подизпълнители, като за свои действия.

**Чл. 17 (1)** В случай, че ВЪЗЛОЖИТЕЛЯТ изрази желание за промяна на одобрения проект, неразделна част от договора, промените се уточняват с подписване на допълнително споразумение към настоящия договор.

**(2)** Промените в проекта по ал. 1 се договарят между страните само в случай, че изпълнението на модулите не е започнато или се засяга неизработена част от проекта.

**(3)** Ако промените засягат изработената част и елементите не биха могли да се включат в цялостната конструкция, то тези промени се приемат от ИЗПЪЛНИТЕЛЯ в случай, че ВЪЗЛОЖИТЕЛЯТ заплати изпълнените отпадащи елементи.

**Чл. 18** В случай, че ВЪЗЛОЖИТЕЛЯТ желае изработване на допълнителни елементи и модули, то те се договарят допълнително с анекс към договора и при спазване на разпоредбите на ЗОП и ППЗОП..

1. **ПРИЕМАНЕ НА МЕБЕЛИТЕ**

**Чл. 19** Ако поръчката е изпълнена от ИЗПЪЛНИТЕЛЯ в срок и качествено, ВЪЗЛОЖИТЕЛЯТ е длъжен да приеме изработеното от ИЗПЪЛНИТЕЛЯ по този договор.

**Чл. 20** Приемането на доставката и на монтажа на мебелите се извършва с двустранно подписан приемо-предавателни протоколи.

**Чл. 21** Ако при приемане на изработеното се установи, че ИЗПЪЛНИТЕЛЯТ съществено се е отклонил от поръчката, или ако изпълнената работа има явни недостатъци, ВЪЗЛОЖИТЕЛЯТ може да поиска от ИЗПЪЛНИТЕЛЯ:

**1.** Поправяне на работата, като даде подходящ за това срок, като допълнителните работи са за сметка на ИЗПЪЛНИТЕЛЯ. В този случай ВЪЗЛОЖИТЕЛЯТ не дължи допълнително възнаграждение на ИЗПЪЛНИТЕЛЯ и може да претендира за неустойката по чл. 22 за всеки ден закъснение.

**2.** Намаление на възнаграждението, съразмерно с намалената цена или годност на изработеното.

**3.** Ако отклонението от поръчката или недостатъците са толкова съществени, че работата е негодна за нейното договорено предназначение, ВЪЗЛОЖИТЕЛЯТ може да развали договора и да изисква връщане на заплатените суми по договора, както и неустойка в размер на 20 % (двадесет процента) от цената по договор.

1. **ОТГОВОРНОСТ ЗА НЕИЗПЪЛНЕНИЕ. НЕУСТОЙКИ**

**Чл. 22 (1)** При забава от страна на ИЗПЪЛНИТЕЛЯ за изработване, доставка и монтаж на поръчаното, предмет на договора, ИЗПЪЛНИТЕЛЯТ дължи неустойка за всеки просрочен работен ден в размер на 0,3% (нула цяло и три процента) от договореното възнаграждение, но не повече от 20% (двадесет процента) от общото възнаграждение.

**(2)** В случай, че ИЗПЪЛНИТЕЛЯТ самоволно се откаже от изпълнението на договора, ВЪЗЛОЖИТЕЛЯТ има право да развали договора и да получи неустойка в размер на 20 % (двадесет процента) от стойността на договора.

**Чл. 23** Когато причина за забавянето са форсмажорни обстоятелства или сходни на тях и ИЗПЪЛНИТЕЛЯТ е положил усилия за преодоляването им, то тогава той не дължи неустойка.

**Чл. 24** При забава от страна на ВЪЗЛОЖИТЕЛЯ при заплащането на уговореното възнаграждение, той дължи обезщетение в размер на законната лихва.

**Чл. 25** Страните запазват правото си да търсят обезщетение за причинени вреди по общия ред, ако тяхната стойност е по-голяма от изплатените неустойки по реда на този раздел.

1. **ГАРАНЦИЯ ЗА ИЗПЪЛНЕНИЕ НА ДОГОВОРА**

**Чл. 26 (1)** ИЗПЪЛНИТЕЛЯ представя гаранция за обезпечаване изпълнение на договора по реда в размер на 3 % (три процента) от стойността на договора без ДДС.

**(2)** Представената от ИЗПЪЛНИТЕЛЯ гаранция е под формата на ……………………………………………………………………. (описва се вида на избраната от участника гаранция), като същата се удостоверява с ……………………… /Банкова гаранция № ………………., издадена от ……………….. на …………………….. – в оригинал; парична сума (оригинал на платежно нареждане, което се описва) или застраховка (оригинал на полица, която се описва). Гаранцията обезпечава изпълнението на условията по договора, както за всички, така и за всяка отделна позиция.

**(3)** ВЪЗЛОЖИТЕЛЯТ възстановява гаранцията за изпълнение на договора в срок от 10 (десет) работни дни, след прекратяване на договора. В случай на безвиновно прекратяване на договора за една или няколко позиции, размерът на гаранцията, съответно покритието на застраховката, може да бъде намален до размера на гаранцията за оставащите позиции.

**(4)** ВЪЗЛОЖИТЕЛЯТ задържа гаранцията за изпълнение на договора в случаи на виновно неизпълнение на договора.

1. **ПРЕКРАТЯВАНЕ ДЕЙСТВИЕТО НА ДОГОВОРА**

**Чл. 27 (1)** Настоящият договор се прекратява в следните случаи:

**1.** по взаимно съгласие на страните

**2.** след окончателното изпълнение на предмета на договора и изплащане на възнаграждението

**3.** при отказ на ВЪЗЛОЖИТЕЛЯ от договора, без да посочва каквато и да било причина за подобно прекратяване;

**4.** в случай, че договорът бъде развален;

**5.** на друго основание, предвидено в закона.

**(2)** В случай на отказ от договора по т. 3, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ направените разходи, извършената работа и печалбата, която той би получил от изпълнението на работата.

**Чл. 28** При неизпълнение на което и да е договорно задължение, изправната страна може да развали договора с двуседмично писмено предизвестие, отправено до другата страна.

1. **ЗАКЛЮЧИТЕЛНИ КЛАУЗИ**

**Чл. 29** Този договор влиза в сила от датата на неговото подписване.

**Чл. 30** Изменения и/или допълнения към този договор могат да се извършват само чрез писмен Анекс към него, подписан от двете страни по договора. За неуредените с този договор отношения между страните се прилагат разпоредбите на българското гражданско законодателство.

**Чл. 31** Страните по настоящия договор ще решават споровете, възникнали относно изпълнението му, по споразумение, а когато това се окаже невъзможно, по реда на ГПК.

Настоящият договор се състави и подписа в два еднообразни оригинални екземпляра, по един за всяка от страните.

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

.............................................. ................................................

/Д-р Борислав Димитров - управител/ /.............................../

………………………………………………

/……………………………. – главен счетоводител/